**Pomoc na kultúru a zachovanie kultúrneho dedičstva**

**Kontrolný zoznam v prípade pomoci poskytnutej podľa všeobecného nariadenia o skupinových výnimkách z roku 2014 (nariadenie č. 651/2014 zmenené nariadením 2021/1237)**

Ako prvé skontrolujte spoločné ustanovenia všeobecného nariadenia o skupinových výnimkách (články 1 – 12). Potom skontrolujte osobitné ustanovenia uvedené v oddieloch, ktoré nasledujú po oddiele A.

**A. Spoločné ustanovenia o uplatňovaní**

|  |  |
| --- | --- |
| **Všeobecné podmienky zlučiteľnosti** | **Kontrola zlučiteľnosti (OK?)** |
| **Článok 1** |  |
| **Článok 1 – Vylúčenie určitých činností (odsek 2)** |  |
| * pomoc na činnosti súvisiace s vývozom, * pomoc, ktorá je podmienená uprednostňovaním používania domáceho tovaru pred tovarom dovážaným. |
| **Článok 1 – Vylúčenie určitých odvetví (odsek 3)** |  |
| **Neuplatňuje sa** na:   * **rybolov a akvakultúru\*** (podľa nariadenia č. 1379/2013), * **poľnohospodársku prvovýrobu\***, * **spracovanie a marketing poľnohospodárskych výrobkov\***, ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo umiestnených na trh príslušnými podnikmi alebo ak je pomoc podmienená tým, že má byť čiastočne alebo úplne postúpená prvovýrobcom, * **pomoc na uľahčenie zatvorenia uhoľných baní neschopných konkurencie** (rozhodnutie Rady 2010/787). *Ak podnik pôsobí aj v odvetviach patriacich do rozsahu pôsobnosti tohto nariadenia, toto nariadenie sa uplatňuje na pomoc poskytovanú v súvislosti s týmito odvetviami pod podmienkou, že členský štát zabezpečí, aby sa z poskytnutej pomoci nepodporovali činnosti vykonávané vo vylúčených odvetviach.* |
| **Článok 1 – Vylúčenie podnikov dotknutých pravidlom podľa rozhodnutia vo veci Deggendorf (odsek 4)** |  |
| **Neuplatňuje sa** na:   1. schémy pomoci, ktoré výslovne nevylučujú vyplatenie individuálnej pomoci podniku, voči ktorému sa nárokuje vrátenie pomoci na základe predchádzajúceho rozhodnutia Komisie, ktorým sa pomoc poskytnutá tým istým členským štátom vyhlasuje za neoprávnenú a nezlučiteľnú s vnútorným trhom; 2. pomoc *ad hoc* v prospech podniku v zmysle písmena a). |
| **Článok 1 – Vylúčenie podnikov v ťažkostiach (odsek 4)** |  |
| **Neuplatňuje sa** na pomoc pre podniky v ťažkostiach   * **odchylne od uvedeného**: toto nariadenie sa uplatňuje na podniky, ktoré k 31. decembru 2019 neboli v ťažkostiach, ale stali sa podnikmi v ťažkostiach počas obdobia od 1. januára 2020 do 31. decembra 2021. |
| **Článok 1 – Vylúčenie opatrení pomoci porušujúcich právne predpisy Únie (odsek 5)** |  |
| **Neuplatňuje sa** na opatrenia štátnej pomoci, ktorých samotný obsah, podmienky s nimi spojené alebo ich metóda financovania predstavujú neoddeliteľné porušenie právnych predpisov Únie, a to najmä:   1. povinnosť príjemcu mať hlavné sídlo alebo byť usadený predovšetkým v príslušnom členskom štáte. Povoľuje sa požiadavka, aby mal príjemca v čase vyplatenia pomoci prevádzkareň alebo pobočku v členskom štáte poskytujúcom pomoc; 2. povinnosť používať domáce výrobky alebo služby. |
| **Článok 4 – Jednotlivé stropy vymedzujúce notifikačnú povinnosť** |  |
| **Neuplatňuje sa** na pomoc, ktorá presahuje:   * v prípade investičnej pomoci na kultúru a zachovanie kultúrneho dedičstva: 150 miliónov EUR na jeden projekt; v prípade prevádzkovej pomoci na kultúru a zachovanie kultúrneho dedičstva: 75 miliónov EUR na jeden podnik za rok, * v prípade schém pomoci na audiovizuálne diela: 50 miliónov EUR na jednu schému za rok.   Stropy **sa nesmú** obchádzať umelým rozdeľovaním schém pomoci alebo projektov pomoci. |  |
| **Článok 5 – Transparentnosť pomoci** |  |
| Nariadenie sa uplatňuje iba na transparentnú pomoc, pričom za transparentné sa považujú:   * granty a bonifikácia úrokov, * úvery (ak sa ekvivalent hrubého grantu pomoci vypočítal na základe referenčnej sadzby platnej v čase poskytnutia grantu), * záruky   (ekvivalent hrubého grantu sa vypočítal na základe poplatkov podľa pravidla bezpečného prístavu stanovených v oznámení Komisie  alebo  ekvivalent hrubého grantu bol pred začatím uplatňovania opatrenia schválený na základe oznámenia Komisie o zárukách a schválená metodika výpočtu výslovne upravuje druh záruky a druh príslušnej transakcie v kontexte uplatňovania všeobecného nariadenia o skupinových výnimkách),   * daňové zvýhodnenie (ak je stanovená horná hranica, ktorou sa zabezpečí, že nedôjde k prekročeniu stropu), * pomoc vo forme vratných preddavkov, ak celková nominálna výška vratného preddavku nepresahuje stropy uplatniteľné v súlade s týmto nariadením alebo ak metodika na výpočet ekvivalentu hrubého grantu vratného preddavku bola pred začatím uplatňovania opatrenia akceptovaná v nadväznosti na jej notifikáciu Komisii, * pomoc vo forme predaja alebo lízingu hmotných aktív pod úrovňou trhových sadzieb, ak je hodnota stanovená na základe nezávislého odhadu pred transakciou alebo na základe odkazu na verejne dostupnú, pravidelne aktualizovanú a všeobecne akceptovanú referenčnú hodnotu. |  |
| **Článok 6 – Stimulačný účinok** |  |
| Pomoc môže byť oslobodená od notifikačnej povinnosti len vtedy, ak má takáto pomoc stimulačný účinok:   * **Príjemca predložil členskému štátu písomnú žiadosť o pomoc pred začatím práce** na projekte alebo činnosti, ktorá obsahuje aspoň tieto informácie:  1. názov a veľkosť podniku; 2. opis projektu vrátane dátumov jeho začatia a ukončenia; 3. miesto projektu; 4. zoznam nákladov na projekt; 5. typ pomoci (grant, úver, záruka, vratný preddavok, kapitálová injekcia alebo iný typ) a výška verejných financií potrebných na projekt.  * Pomoc ***ad hoc* poskytnutá veľkým podnikom**: okrem hore uvedených prvkov členský štát pred poskytnutím pomoci overil, že príjemca poskytol dokumentáciu preukazujúcu existenciu jednej alebo viacerých z týchto skutočností:   – podstatné zväčšenie rozsahu pôsobnosti projektu/činnosti v dôsledku pomoci alebo  – podstatné zvýšenie celkovej sumy vynaloženej príjemcom na projekt/činnosť v dôsledku pomoci alebo  – podstatné urýchlenie dokončenia daného projektu/činnosti.  🡪**Výnimky: od opatrení sa nevyžaduje, aby mali stimulačný účinok, alebo sa predpokladá, že takýto účinok majú:**   * **Daňové zvýhodnenie, ak:**  1. opatrenie vytvára nárok na pomoc v súlade s objektívnymi kritériami a bez ďalšieho uplatnenia diskrečnej právomoci členského štátu a 2. opatrenie bolo schválené a nadobudlo účinnosť pred začatím práce na podporovanom projekte alebo pred začatím podporovanej činnosti, s výnimkou prípadu následných fiškálnych schém, ak sa na danú činnosť vzťahovali už predchádzajúce schémy vo forme daňového zvýhodnenia.  * **Pomoc na kultúru a zachovanie kultúrneho dedičstva**, ak sú splnené podmienky stanovené v článku 53. |  |
| **Článok 7 – Oprávnené náklady** |  |
| Na účely výpočtu intenzity pomoci (ak sa intenzita pomoci nerovná 100 %):   * Na výpočet sa použijú číselné údaje pred odpočítaním dane alebo iných poplatkov. Výška oprávnených nákladov sa môže vypočítať v súlade s možnosťami zjednodušeného vykazovania nákladov (nariadenie č. 1303/2013 alebo nariadenie 2021/1060) podľa toho, ktoré sa na ne vzťahuje, za predpokladu, že operácia je aspoň čiastočne financovaná z niektorého fondu Únie, takže je možné použiť uvedené možnosti zjednodušeného vykazovania nákladov, a že predmetná kategória nákladov je oprávnená podľa príslušného ustanovenia o oslobodení od notifikačnej povinnosti. * Pomoc sa poskytuje inou formou než formou grantu, pričom výška pomoci sa rovná ekvivalentu hrubého grantu pomoci. * Pomoc splatná v budúcnosti vrátane pomoci splatnej v niekoľkých splátkach sa diskontuje na jej hodnotu v čase poskytnutia. Oprávnené náklady sa takisto diskontujú na ich hodnotu v čase poskytnutia pomoci. Diskontná úroková sadzba je sadzba, ktorá sa uplatňovala v čase poskytnutia pomoci. * Ak je pomoc poskytnutá vo forme vratných preddavkov, ktoré sú pri absencii prijatej metodiky výpočtu ich ekvivalentu hrubého grantu vyjadrené ako percento oprávnených nákladov, a ak opatrenie stanovuje, že v prípade úspešného výsledku projektu stanoveného na základe primeranej a prezieravej hypotézy budú preddavky splatené s úrokovou sadzbou, ktorá sa prinajmenšom rovná diskontnej sadzbe uplatňovanej v čase poskytnutia pomoci, maximálna intenzita pomoci sa môže zvýšiť o 10 percentuálnych bodov.   Oprávnené náklady a dokumentácia:   * Oprávnené náklady doložené prehľadnými, konkrétnymi a aktuálnymi dokumentmi. * Výška oprávnených nákladov sa môže vypočítať v súlade s možnosťami zjednodušeného vykazovania nákladov stanovenými v nariadení č. 1303/2013 za predpokladu, že operácia je aspoň čiastočne financovaná z niektorého fondu Únie, takže je možné použiť uvedené možnosti zjednodušeného vykazovania nákladov, a že predmetná kategória nákladov je oprávnená podľa príslušného ustanovenia o oslobodení od notifikačnej povinnosti. |  |
| **Článok 8 – Kumulácia** |  |
| * Pri zisťovaní toho, či sa dodržiavajú stropy vymedzujúce notifikačnú povinnosť a maximálne intenzity pomoci, sa zohľadňuje **celková výška** pomoci (odsek 1). * Ak sa **financovanie zo strany Únie** (ktoré nie je pod kontrolou členského štátu) kombinuje so štátnou pomocou, tak sa pri zisťovaní toho, či sú dodržané stropy vymedzujúce notifikačnú povinnosť a maximálne intenzity pomoci alebo maximálna výška pomoci, zohľadňuje len táto štátna pomoc, za predpokladu, že celková suma verejného financovania poskytnutá vo vzťahu k tým istým oprávneným nákladom nepresahuje najvýhodnejšiu mieru financovania stanovenú v uplatniteľných pravidlách práva Únie (odsek 2). * Pomoc oslobodená od notifikačnej povinnosti sa môže kumulovať s akoukoľvek inou štátnou pomocou, ak sa poskytuje v súvislosti s **inými identifikovateľnými oprávnenými nákladmi** [odsek 3 písm. a)]. * Kumulácia pomoci oslobodenej od notifikačnej povinnosti s akoukoľvek inou pomocou v súvislosti s **tými istými** – čiastočne alebo úplne sa prekrývajúcimi – **oprávnenými nákladmi** nie je povolená, ak by sa v dôsledku toho prekročila najvyššia intenzita pomoci/výška pomoci uplatniteľná na túto pomoc [odsek 3 písm. b)][[1]](#footnote-1). * Štátna pomoc oslobodená od notifikačnej povinnosti všeobecným nariadením o skupinových výnimkách sa v súvislosti s tými istými oprávnenými nákladmi nesmie kumulovať so žiadnou pomocou ***de minimis***, ak by takáto kumulácia mala za následok intenzitu pomoci presahujúcu intenzitu pomoci stanovenú v kapitole III všeobecného nariadenia o skupinových výnimkách (odsek 5). |  |
| **Článok 9 – Uverejňovanie a informácie** |  |
| * Na súhrnnom webovom sídle týkajúcom sa štátnej pomoci na národnej alebo regionálnej úrovni sa uverejnia tieto informácie (odsek 1):   1. súhrnné informácie (pozri článok 11) v štandardizovanom formáte stanovenom v prílohe II alebo odkaz na prístup k nim;   2. plné znenie každého opatrenia pomoci (pozri článok 11) alebo odkaz na prístup k plnému zneniu;   3. informácie o každom poskytnutí individuálnej pomoci presahujúcej 500 000 EUR (pozri prílohu III), v prípade príjemcov pôsobiacich v poľnohospodárskej prvovýrobe (okrem tých, na ktorých sa vzťahuje oddiel 2a) o každom poskytnutí individuálnej pomoci na takúto výrobu presahujúcej 60 000 EUR a v prípade príjemcov pôsobiacich v odvetví rybolovu a akvakultúry (okrem tých, na ktorých sa vzťahuje oddiel 2a) o každom poskytnutí individuálnej pomoci presahujúcej 30 000 EUR.   Pokiaľ ide o pomoc poskytnutú na projekty Európskej územnej spolupráce, informácie uvedené v tomto odseku sa umiestnia na webové sídlo členského štátu, v ktorom sídli dotknutý riadiaci orgán, ako sa vymedzuje v článku 21 nariadenia Európskeho parlamentu a Rady č. 1299/2013 alebo v článku 45 nariadenia 2021/1059, podľa tohto, ktoré z nich sa uplatňuje. Alternatívne sa zúčastnené členské štáty môžu takisto rozhodnúť, že každý z nich poskytne na svojom webovom sídle informácie o opatreniach pomoci na svojom území.   * V prípade schém vo forme daňového zvýhodnenia a schém, na ktoré sa vzťahujú články 16 a 21 (okrem MSP, ktoré na žiadnom trhu neuskutočnili žiadny komerčný predaj), sa podmienky stanovené v odseku 1 písm. c) tohto článku považujú za splnené, ak členské štáty uverejnia požadované informácie o sumách individuálnej pomoci v týchto rozpätiach (v mil. EUR) (odsek 2): * 0,03 – 0,5 (len v prípade rybolovu a akvakultúry), * 0,06 – 0,5 (len v prípade poľnohospodárskej prvovýroby), * 0,5 – 1, * 1 – 2, * 2 – 5, * 5 – 10, * 10 – 30 a * 30 a viac. * Informácie uvedené v odseku 1 písm. c) sú štruktúrované a prístupné štandardizovaným spôsobom (pozri prílohu III) a umožňujú funkcie účinného vyhľadávania a sťahovania. Informácie uvedené v odseku 1 sa uverejňujú do 6 mesiacov odo dňa poskytnutia pomoci alebo v prípade pomoci vo forme daňového zvýhodnenia do 1 roka odo dňa, keď sa má vypracovať daňové priznanie, a sú dostupné aspoň 10 rokov od dátumu poskytnutia pomoci (odsek 4). * Členské štáty splnia ustanovenia tohto článku najneskôr do dvoch rokov od nadobudnutia účinnosti tohto nariadenia (odsek 6). |  |
| **Článok 11 – Podávanie správ (informačné hárky)** |  |
| * Komisii treba zaslať: (odsek 1)  1. súhrnné informácie v štandardizovanom formáte stanovenom v prílohe II, spolu s odkazom poskytujúcim prístup k úplnému zneniu opatrenia vrátane jeho zmien, a to do 20 pracovných dní odo dňa, keď opatrenie nadobudlo účinnosť; 2. výročnú správu [nariadenie (ES) č. 794/2004] v elektronickej forme o uplatňovaní tohto nariadenia, ktorá obsahuje informácie uvedené v danom nariadení, a to za každý celý rok alebo každú časť roka, počas ktorého sa toto nariadenie uplatňuje. |  |

**Pokiaľ ide o vymedzenie pojmov**: článok 2 (venujte pozornosť novému vymedzeniu pojmu „podnik v ťažkostiach“)

**B. Osobitné ustanovenia týkajúce sa pomoci na kultúru a zachovanie kultúrneho dedičstva**

|  |  |
| --- | --- |
| **Článok 53**  **Pomoc na kultúru a zachovanie kultúrneho dedičstva** | **Kontrola zlučiteľnosti (OK?)** |
| Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). |  |
| **Účel pomoci a druh dotknutých činnosti** |  |
| * Pomoc sa udeľuje na **tieto kultúrne účely a činnosti** (odsek 2):  1. múzeá, archívy, knižnice, umelecké a kultúrne centrá alebo priestory určené na umelecké a kultúrne účely, divadlá, kiná, opery, koncertné siene, iné organizácie venujúce sa živým vystúpeniam, inštitúcie filmového dedičstva a ďalšie podobné umelecké a kultúrne infraštruktúry, organizácie a inštitúcie; 2. hmotné dedičstvo vrátane všetkých foriem hnuteľného alebo nehnuteľného kultúrneho dedičstva a archeologických nálezísk, pamiatok, lokalít a budov historického významu; prírodné dedičstvo súvisiace s kultúrnym dedičstvom alebo ak je formálne uznané za kultúrne alebo prírodné dedičstvo príslušnými verejnými orgánmi členského štátu; 3. nehmotné dedičstvo v akejkoľvek forme vrátane folklórnych zvyklostí a remesiel; 4. umelecké alebo kultúrne podujatia a predstavenia, festivaly, výstavy a iné podobné kultúrne činnosti; 5. kultúrne a umelecké vzdelávacie činnosti, ako aj podpora chápania významu ochrany a podpory rozmanitosti kultúrnych prejavov prostredníctvom vzdelávacích programov a programov zvyšovania verejného povedomia, a to aj pomocou nových technológií; 6. písanie, editovanie, produkcia, distribúcia, digitalizácia a zverejňovanie hudby a literatúry vrátane prekladov. |  |
| **Forma pomoci** |  |
| * Pomoc sa môže poskytovať vo **forme** (odsek 3):  1. investičnej pomoci vrátane pomoci na výstavbu alebo modernizáciu kultúrnej infraštruktúry; 2. prevádzkovej pomoci. |  |
| **Oprávnené náklady** |  |
| * **V prípade investičnej pomoci sú oprávnenými nákladmi** investičné náklady na hmotné a nehmotné aktíva vrátane (odsek 4):  1. nákladov na výstavbu, modernizáciu, nadobudnutie, zachovanie alebo zlepšenie stavu infraštruktúry, ktorej priestorová alebo časová kapacita sa počas roka aspoň z 80 % využíva na kultúrne účely; 2. nákladov na nadobudnutie kultúrneho dedičstva, a to vrátane nájmu, prevodu vlastníctva alebo fyzického premiestnenia kultúrneho dedičstva; 3. nákladov na uchovanie, záchranu, reštaurovanie a obnovu hmotného a nehmotného kultúrneho dedičstva vrátane osobitných nákladov na uskladnenie v primeraných podmienkach, na špeciálne nástroje a materiály a nákladov na dokumentáciu, výskum, digitalizáciu a uverejňovanie; 4. nákladov na zlepšenie prístupnosti kultúrneho dedičstva verejnosti, a to vrátane nákladov na digitalizáciu alebo iné nové technológie, na zlepšenie prístupnosti pre osoby so špeciálnymi potrebami (predovšetkým bezbariérové plošiny a výťahy pre osoby so zdravotným postihnutím, nápisy Braillovým písmom a interaktívne „hands-on“ exponáty v múzeách) a na propagáciu kultúrnej rozmanitosti, pokiaľ ide o prezentácie, programy a návštevníkov; 5. nákladov na kultúrne projekty a činnosti, programy spolupráce a výmenné programy a granty vrátane nákladov na výberové konania, nákladov na propagáciu a nákladov vzniknutých priamo v dôsledku príslušného projektu.  * **V prípade prevádzkovej pomoci sú oprávnenými nákladmi** (odsek 5):  1. náklady kultúrnej inštitúcie alebo lokality kultúrneho dedičstva súvisiace s priebežnou alebo pravidelnou činnosťou vrátane výstav, predstavení, podujatí a podobných kultúrnych činností, ktoré sa uskutočňujú v rámci bežnej činnosti; 2. náklady na kultúrne a umelecké vzdelávacie činnosti, ako aj podporu chápania významu ochrany a podpory rozmanitosti kultúrnych prejavov prostredníctvom vzdelávacích programov a programov zvyšovania verejného povedomia, a to aj pomocou nových technológií; 3. náklady na zlepšovanie prístupu verejnosti do kultúrnych inštitúcií alebo lokalít kultúrneho dedičstva a na súvisiace činnosti vrátane nákladov na digitalizáciu a používanie nových technológií, ako aj náklady na zlepšovanie prístupnosti pre osoby so zdravotným postihnutím; 4. prevádzkové náklady priamo súvisiace s kultúrnym projektom alebo činnosťou, ako je nájomné alebo lízingové platby na nehnuteľnosti a kultúrne zariadenia, cestovné náklady, materiály a dodávky priamo súvisiace s kultúrnym projektom alebo činnosťou, architektonické štruktúry na výstavy a javiská, požičiavanie, vypožičiavanie a odpisovanie nástrojov, softvéru a vybavenia, náklady na prístupové práva k dielam chráneným autorskými právami alebo k obsahu chránenému inými právami z oblasti duševného vlastníctva, náklady na propagáciu a náklady vzniknuté priamo v dôsledku príslušného projektu alebo činnosti; odpisy a náklady na financovanie sú oprávnené iba vtedy, ak sa na ne nevzťahovala investičná pomoc; 5. náklady na personál pracujúci pre kultúrnu inštitúciu alebo v lokalite kultúrneho dedičstva alebo na projekte; 6. náklady na poradenské a podporné služby poskytované externými konzultantmi a poskytovateľmi služieb a vzniknuté priamo v dôsledku príslušného projektu. |  |
| **Maximálne stropy pomoci** |  |
| * **V prípade investičnej pomoci nesmie výška pomoci presiahnuť** rozdiel medzi oprávnenými nákladmi a prevádzkovým ziskom investície. Prevádzkový zisk sa od oprávnených nákladov odpočíta *ex ante* na základe primeraných odhadov alebo prostredníctvom mechanizmu spätného vymáhania. Prevádzkovateľ infraštruktúry si smie počas príslušného obdobia ponechať primeraný zisk (odsek 6). * **V prípade prevádzkovej pomoci nesmie výška pomoci presiahnuť** úroveň potrebnú na to, aby sa za príslušné obdobie pokryli prevádzkové straty a primeraný zisk. To sa zabezpečuje *ex ante* na základe primeraných odhadov alebo prostredníctvom mechanizmu spätného vymáhania (odsek 7). * **V prípade pomoci, ktorá nepresahuje 2 milióny EUR**, možno maximálnu výšku pomoci stanoviť na úrovni 80 % oprávnených nákladov, pričom alternatívou je použitie metódy uvedenej v odsekoch 6 a 7 (odsek 8). * **V prípade činností vymedzených v odseku 2 písm. f)** nesmie maximálna výška pomoci presahovať ani rozdiel medzi oprávnenými nákladmi a diskontovanými príjmami projektu, ani 70 % oprávnených nákladov. Príjmy sa odpočítajú od oprávnených nákladov *ex ante* alebo prostredníctvom mechanizmu spätného vymáhania. Oprávnenými nákladmi sú náklady na uverejňovanie hudby a literatúry vrátane autorských poplatkov (náklady na autorské práva), odmien prekladateľov, odmien vydavateľov, iných redakčných nákladov (korektúra, úpravy, revízie), nákladov na grafickú úpravu, predtlač a tlač alebo nákladov na elektronické publikovanie (odsek 9). * **Pomoc na noviny a časopisy**, nech už sa uverejňujú v papierovej alebo elektronickej podobe, nie je podľa tohto článku oprávnená (odsek 10). |  |

|  |  |
| --- | --- |
| **Článok 54**  **Schémy pomoci na audiovizuálne diela** | **Kontrola zlučiteľnosti (OK?)** |
| Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti a podmienky tohto článku (odsek 1). |  |
| **Podporované produkty** |  |
| * **Pomoc je určená na podporu diela z oblasti kultúry**. S cieľom zabrániť zjavným chybám pri označovaní diela za kultúrne každý členský štát zavedie účinné postupy, ako napríklad výber návrhov prostredníctvom jednej osoby alebo viacerých osôb poverených výberom alebo overovaním s vopred stanoveným zoznamom kultúrnych kritérií (odsek 2). * Pomoc **nie je vyhradená na konkrétne produkčné činnosti ani jednotlivé časti hodnotového reťazca produkcie**. Pomoc na infraštruktúry filmových štúdií nie je podľa tohto článku oprávnená (odsek 9). |  |
| **Forma pomoci** |  |
| * Pomoc sa môže poskytovať vo **forme** (odsek 3):  1. pomoci na výrobu audiovizuálnych diel; 2. pomoci na činnosti pred produkciou; 3. pomoci na distribúciu. |  |
| **Dodržiavanie pravidiel vnútorného trhu** |  |
| * V prípade, že členské štáty podmieňujú pomoc povinnosťou **územnej viazanosti výdavkov**, schémy pomoci na produkciu audiovizuálnych diel môžu (odsek 4):  1. vyžadovať, aby až 160 % výšky pomoci, ktorá sa poskytla na produkciu daného audiovizuálneho diela, bolo vynaložených na území členského štátu, ktorý poskytuje pomoc, alebo 2. vypočítať výšku pomoci poskytnutej na produkciu daného audiovizuálneho diela ako percentuálny podiel výdavkov na produkčné činnosti v členskom štáte, ktorý pomoc poskytuje, zvyčajne v prípade schém pomoci vo forme daňových stimulov.   V obidvoch prípadoch platí, že maximálne výdavky, ktoré sú predmetom povinnosti územnej viazanosti, v žiadnom prípade nesmú presiahnuť 80 % celkového rozpočtu na produkciu. Aby projekty boli oprávnené na pomoc, členský štát môže vyžadovať aj to, aby sa na dotknutom území uskutočňovala určitá minimálna úroveň výrobnej činnosti, no táto úroveň nesmie presahovať 50 % celkového rozpočtu na produkciu.   * Pomoc **nie je vyhradená výlučne pre štátnych príslušníkov daného členského štátu** a od príjemcov sa nepožaduje, aby mali postavenie podniku založeného podľa vnútroštátneho obchodného práva (odsek 10). |  |
| **Oprávnené náklady** |  |
| * **Oprávnené náklady** sú (odsek 5):  1. v prípade pomoci na produkciu: celkové náklady na produkciu audiovizuálnych diel vrátane nákladov na zlepšenie prístupnosti pre osoby so zdravotným postihnutím; 2. v prípade pomoci na činnosti pred produkciou: náklady na tvorbu scenára a tvorbu audiovizuálnych diel; 3. v prípade pomoci na distribúciu: náklady na distribúciu a propagáciu audiovizuálnych diel. |  |
| **Intenzita pomoci** |  |
| * **Intenzita pomoci** na produkciu audiovizuálnych diel nepresahuje 50 % oprávnených nákladov (odsek 6). * **Bonusy:** Intenzita pomoci sa môže zvýšiť takto (odsek 7):  1. na 60 % oprávnených nákladov v prípade cezhraničných produkcií financovaných viac než jedným členským štátom, do ktorých sú zapojení producenti z viac než jedného členského štátu; 2. na 100 % oprávnených nákladov v prípade náročných audiovizuálnych diel a koprodukcií, do ktorých sú zapojené krajiny zo zoznamu OECD/DAC.  * **Intenzita pomoci** na činnosti pred produkciou nesmie presiahnuť 100 % oprávnených nákladov. Ak sa výsledný scenár alebo projekt použije na produkciu audiovizuálneho diela, ako je film, náklady na činnosti pred produkciou sa zahrnú do celkového rozpočtu a zohľadnia sa vo výpočte intenzity pomoci. Intenzita pomoci na distribúciu je rovnaká ako intenzita pomoci na produkciu (odsek 8). |  |

1. Pri určovaní súladu s ustanoveniami o kumulácii podľa prvej vety tohto písmena sa neberie do úvahy financovanie poskytnuté konečným príjemcom v rámci podpory z Fondu InvestEU podľa kapitoly III oddielu 16 ani náklady, na ktoré sa toto financovanie vzťahuje. Namiesto toho sa suma relevantná na určenie súladu s ustanoveniami o kumulácii podľa prvej vety tohto písmena vypočíta takto: najskôr sa od celkových oprávnených nákladov na projekt odpočíta nominálna suma financovania v rámci podpory z Fondu InvestEU, pričom sa získajú celkové zvyšné oprávnené náklady; následne sa vypočíta maximálna výška pomoci, a to tak, že príslušná najvyššia intenzita pomoci alebo výška pomoci sa uplatní len na celkové zvyšné oprávnené náklady.

   V prípade článkov, pri ktorých je strop vymedzujúci notifikačnú povinnosť vyjadrený ako maximálna výška pomoci, sa pri určovaní toho, či sa dodržiavajú stropy vymedzujúce notifikačnú povinnosť uvedené v článku 4, nezohľadňuje ani nominálna výška financovania poskytnutého konečným príjemcom s podporou z Fondu InvestEU.

   Alternatívne, v prípade úverov v prvom rade alebo záruk na úvery v prvom rade podporovaných z Fondu InvestEU podľa kapitoly III oddielu 16 sa ekvivalent hrubého grantu pomoci obsiahnutej v takýchto úveroch alebo zárukách poskytnutých konečným príjemcom môže vypočítať primerane podľa článku 5 ods. 2 písm. b) alebo c). Tento ekvivalent hrubého grantu pomoci sa môže v súlade s prvou vetou tohto písmena použiť na zabezpečenie toho, aby kumulácia s akoukoľvek inou pomocou na rovnaké identifikovateľné oprávnené náklady nemala za následok prekročenie najvyššej intenzity pomoci alebo výšky pomoci uplatniteľnej na pomoc podľa tohto nariadenia alebo príslušného stropu vymedzujúceho notifikačnú povinnosť podľa tohto nariadenia. [↑](#footnote-ref-1)